Source: http://www.bihon.ro/victorii-facile-pentru-csm-digi-in-fata-lui-dinamo/1586729
Timestamp: 2017-02-27 11:14:04+00:00

Document:
Victorii facile pentru CSM Digi în faţa lui Dinamo - BIHON
Joburi Publi24 Romimo Bestauto BIHON Bihon CSM Oradea Victorii facile pentru CSM Digi în faţa lui Dinamo Victorii facile pentru CSM Digi în faţa lui Dinamo	De	Gavril Nutiu	la 1. noiembrie 2015 10:33	Reactualizat la: 2. noiembrie 2015 12:03	© iberiu Negrean a marcat nouă goluri - FOTO: ORADEABESTPHOTO.RO
Multipla campioană CSM Digi a câştigat „la pas” cele două partide cu vechea rivală Dinamo, trecându-şi în cont alte două victorii. FOTO: CSM Digi - Dinamo
Meciurile n-au mai avut însă încărcătura mizei de altădată, chiar dacă Dinamo a încercat să se ridice la valoarea orădenilor şi să le pună probleme. Echipa orădeană a jucat atât cât a trebuit, lăsând impresia că nu s-a întrebuinţat prea mult şi nu a evoluat la potenţialul său maxim. Antrenorul Kádár Kálmán a folosit de altfel, la fel ca şi în meciurile precedente din Superligă, formule „hibride” de echipă, juniorii şi jucătorii tineri din lot beneficiind de multe minute de joc. Ramiro Georgescu (suferind) a absentat în ambele partide, iar Ghiţă Dunca a jucat doar în cea de-a doua. Chiar dacă echipa sa a obţinut două succese incontestabile, antrenorul Kádár Kálmán are şi unele motive de îngrijorare în perspectiva partidei cu Mornar Split, din sferturile de finală ale Euro Cup, în special în ceea ce priveşte tratarea cu superficialitate a unor momente de joc, mai ales în faza de apărare, precum şi uşurinţa cu care echipa sa a primit câteva goluri.
Meciurile propriu-zise au fost la discreţia gazdelor. În prima partidă, Dinamo a rezistat în primul sfert, după care orădenii s-au distanţat, mărindu-şi avansul până la final, scor 14-8. În cel de-al doilea meci, gazdele au câştigat primul sfert, iar oaspeţii s-au apropiat în sfertul secund, scorul la pauză fiind 7-5. CSM Digi s-a desprins apoi în sferturile trei şi patru, diferenţa de valoare dintre cele două echipe spunându-şi cuvântul, scor final 16-9.
CSM Digi Oradea – Dinamo Bucureşti 14-8 (2-2, 4-1, 5-4, 3-1) şi 16-9 (6-3, 1-2, 5-3, 4-1)
CSM Digi: Pjetlovic, D. Creţu – portari; R. Szabó 3+3, Negrean 4+5, D. Markovic 2+1, Chioveanu 2+0, Popoviciu 0+2, Cupic, A. Creţu 1+2, Dunca 0+2, M. Gheorghe 2+1, Remeş, V. Kováts, I. Szabó. Antrenor: Kádár Kálmán.
Dinamo: Ţic, Nenciu – portari; Enciu, Fulea 2+0, Dragomirescu 1+1, Prioteasa 1+0, Al. Matei 1+2, Demeter 1+4, Sfârle, Constantin, A. Georgescu 0+1, Vrânceanu 1+1, Simion. Antrenor: George Georgescu.
Superiorităţi numerice: 10 (6) – 6 (2), respectiv 8 (4) – 12 (6).
Penalty-uri: 0 – 2 (1), respectiv 2 (2) – 0.
FOTO: CSM Digi - Dinamo	Taguri: csm digi, dinamo, Kádár Kálmán, polo	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 
 csm